《奉次文爵兄韵》
宋代·郭贽

京国相逢意尽倾，不须池草梦中生。
细将两地行藏事，消尽几番长短更。
篱外黄花香共嗅，案头易传手中评。
惭予才竭难为弟，况复输兄独秀名。

作者简介：（935—1010）宋开封襄邑人，字仲仪，一作少仪。太祖乾德间进士。太宗尹京，因事藩邸。太平兴国初，擢著作佐郎，兼皇子侍讲。迁中书舍人，屡同知贡举，领京朝官差遣院。七年，为参知政事。次年责为秘书少监、知荆南府，禁淫祀，命撤祷雨之具投于江。入为盐铁使，于积逋多所蠲免。真宗即位，出知天雄军，入判太常寺、吏部流内铨。官至礼部尚书，翰林侍读学士。有《文懿集》。